SEIKO EPSON CORPORATION
CONTRACT DE LICENŢĂ

IMPORTANT! CITIŢI CU ATENŢIE CONTRACTUL DE LICENŢĂ PENTRU PROGRAME. Produsul program de calculator, fişiere cu fonturi, caractere şi-sau date, inclusiv orice materiale explicative scrise însoţitoare ("Programul") trebuie să fie instalat sau utilizat de Licenţiat (dumneavoastră) cu condiţia să acceptaţi termenii şi condiţiile SEIKO EPSON CORPORATION ("EPSON") prevăzute în prezentul contract. Prin instalarea sau utilizarea programului, vă angajaţi să respectaţi toţi termenii şi condiţiile prevăzute în prezentul contract. Vă rugăm să citiţi cu atenţie prezentul Contract înainte de a instala sau utiliza Programul. Dacă nu sunteţi de acord cu termenii şi condiţiile prezentului Contract, nu este permis să instalaţi sau să utilizaţi Programul.

1. Licenţa. EPSON şi furnizorii săi vă garantează dumneavoastră personal, neexclusiv, gratuit şi limitat, permiţând instalarea şi utilizarea Programului pe un singur calculator independent sau calculatoare pe care intenţionaţi să le folosiţi direct sau prin reţea. Puteţi permite altor utilizatori conectaţi la reţea să folosească Programul, cu condiţia ca (a) dumneavoastră să vă asiguraţi că toţi aceşti utilizatori acceptă termenii şi condiţiile din prezentul contract, (b) vă asiguraţi că toţi utilizatorii folosesc Programul numai pe acele calculatoare care sunt conectate la reţeaua din care fac parte şi (c) să garantaţi EPSON şi furnizorilor săi împotriva oricăror daune, pierderi, costuri, cheltuieli şi responsabilităţi care ar putea apărea ca o consecinţă a nerespectării aplicării termenilor şi condiţiilor prezentului Contract. De asemenea, puteţi face copii de siguranţă sau de arhivare ale Programului, cu condiţia ca notificarea pentru drepturile de autor să fie reprodusă în întregime pe copia de siguranţă. Termenul "Program" va include componentele programului, suportul media, toate copiile efectuate de dumneavoastră şi orice versiuni modificate, versiuni noi, actualizări, adăugiri şi copii ale Programului licenţiat dumneavoastră de EPSON sau furnizorii acestuia. EPSON şi furnizorii acestuia îşi rezervă toate drepturile care nu sunt oferite prin prezentul contract.

2 Alte drepturi şi limitări Vă angajaţi să nu modificaţi, adaptaţi sau traduceţi Programul. De asemenea, vă angajaţi să nu folosiţi procedee de inginerie inversă, decompilare, dezasamblare sau alte metode pentru a descoperi codul sursă al Programului. Nu puteţi partaja, închiria, greva, sublicenţia sau împrumuta Programul. Totuşi, puteţi transfera toate drepturile dumneavoastră de utilizare ale Programului către o terţă persoană sau entitate juridică cu condiţia ca să transferaţi şi prezentul Contract, Programul inclusiv toate copiile efectuate, actualizări şi versiuni anterioare, acestei persoane sau entităţi juridice, şi cu condiţia să nu păstraţi nici o copie, inclusiv copiile păstrate pe calculator. Totuşi, în anumite state sau jurisdicţii, nu este permisă restricţia sau limitarea transferului de Programe, deci limitările de mai sus pot să nu fie valabile pentru dumneavoastră.

3.Drepturi de proprietate. Titlul, drepturile de proprietate şi drepturile de proprietate intelectuală din şi asupra Programului şi a oricărei copii a acestuia rămân la dispoziţia EPSON sau a furnizorilor acestuia. Nu se face nici un transfer către dumneavoastră a vreunui titlu sau drept de proprietate asupra Programului şi prezenta Licenţă nu va fi considerată ca fiind o vânzare a oricăror drepturi asupra Programului. Programul este protejat în conformitate cu legislaţia japoneză şi legile internaţionale pentru drepturile de autor, la fel ca şi de alte legi şi tratate referitoare la proprietatea intelectuală. Cu excepţia cazului în care în prezentul Contract este specificat contrariul, nu puteţi face copii ale Programului. De asemenea, vă angajaţi să nu eliminaţi sau să modificaţi nici una din notificările ale drepturilor de proprietate sau alte notificări incluse în orice copii ale Programului.

4. Protecţie şi securitate. Vă angajaţi să faceţi tot ceea ce este posibil şi să luaţi măsurile necesare pentru a proteja Programul pentru a vă asigura că nici o persoană neautorizată nu are acces la acesta şi că nici o copie, dezvăluire, publicare sau distribuţie neautorizată a oricărei porţiuni a acestui Program nu are loc. Recunoaşteţi că Programul conţine informaţii de valoare, confidenţiale şi secrete industriale, a căror utilizare sau copiere neautorizată sunt periculoase pentru EPSON şi furnizorii săi, şi că aveţi o obligaţie de confidenţialitate faţă de aceste informaţii de valoare şi secrete industriale.

5. Condiţii de garanţie. În cazul în care aţi obţinut Programul de la EPSON sau un dealer al acestuia, EPSON vă garantează că suportul media pe care este înregistrat Programul nu va avea defecţiuni de fabricaţie şi materiale în condiţii normale de utilizare timp de 90 de zile de la data livrării către dumneavoastră. În cazul în care suportul media a fost returnat la EPSON sau dealerului de la care suportul media a fost primit în interval de 90 de zile de la data livrării către dumneavoastră, şi dacă EPSON găseşte suportul media ca fiind defect şi cu condiţia ca suportul să nu fi fost utilizat incorect, abuzat, folosit greşit sau pe un echipament defect, EPSON va înlocui suportul media, după ce dumneavoastră aţi returnat EPSON Programul, inclusiv toate copiile şi porţiuni ale acestora. TOATE CERERILE DE GARANŢIE REFERITOARE LA SUPORTURILE MEDIA, INCLUSIV CERERILE DE GARANŢIE PENTRU CALITATEA MĂRFURILOR PENTRU UN ANUMIT SCOP, SUNT LIMITATE LA DURATA GARANŢIEI EXPRESE STABILITE MAI SUS.

Vă angajaţi şi recunoaşteţi că utilizaţi Programul pe propria dumneavoastră răspundere. PROGRAMUL ESTE FURNIZAT "AŞA CUM ESTE" ŞI FĂRĂ ALTE GARANŢII DE ORICE TIP. EPSON ŞI FURNIZORII SĂI NU GARANTEAZĂ ŞI NU POT GARANTA PERFORMANŢELE SAU REZULTATELE PE CARE LE VEŢI OBŢINE UTILIZÂND PROGRAMUL. MAI JOS SUNT STABILITE DESPĂGUBIRILE EXCLUSIVE PENTRU EPSON ŞI FURNIZORII ACESTUIA ÎN CAZUL ÎNCĂLCĂRII CONDIŢIILOR DE GARANŢIE. CU EXCEPŢIA CAZULUI DE GARANŢIE LIMITATĂ DE MAI SUS, EPSON ŞI FURNIZORII SĂI NU OFERĂ NICI O GARANŢIE, EXPRESĂ SAU TACITĂ, PENTRU CALITATE SATISFĂCĂTOARE SAU ÎN FORMĂ PENTRU NICI UN ALT SCOP. În anumite state sau jurisdicţii nu este permisă excluderea garanţiilor sau limitărilor tacite referitoare la cât de mult poate dura garanţia tacită, şi deci limitările de mai sus pot să nu fie valabile pentru dumneavoastră. Această garanţie vă oferă anumite drepturi legale. Puteţi avea şi alte drepturi care pot diferi în funcţie de statul în care vă aflaţi sau de jurisdicţia respectivă.

ÎN NICI UN CAZ EPSON SAU FURNIZORII SĂI NU VOR FI RESPONSABILI FAŢĂ DE DUMNEAVOASTRĂ, CONTRACTUAL SAU NECONTRACTUAL (INCLUSIV DIN NEGLIJENŢĂ), PRIN RESPONSABILITATE STRICTĂ, PRIN ÎNCĂLCARE SAU GARANŢIE, NEREPREZENTARE SAU ÎN ALT FEL, PENTRU NICI UN FEL DE DAUNE, CONEXE, ACCIDENTALE SAU SPECIALE, INCLUSIV PENTRU ORICE PIERDERI DE PROFITURI SAU DE ECONOMII, CHIAR ÎN CAZUL ÎN CARE EPSON SAU FURNIZORII ACESTUIA AU FOST AVIZAŢI DE POSIBILITATEA PRODUCERII ACESTOR DAUNE, SAU PENTRU ORICE PLÂNGERE FĂCUTĂ DE ORICE TERŢ. Totuşi, în anumite state sau jurisdicţii, nu este permisă excluderea sau limitarea daunelor accidentale, conexe sau speciale, deci limitările de mai sus pot să nu fie valabile pentru dumneavoastră.

6. Rezilierea. Fără a aduce prejudicii oricăror drepturi ale EPSON, acest contract va fi reziliat automat în cazul în care dumneavoastră nu respectaţi aceşti termeni. De asemenea, dumneavoastră puteţi rezilia contractul în orice moment prin dezinstalarea şi distrugerea Programului şi a tuturor copiilor acestuia.

7. Restricţii la export. Vă angajaţi să nu transferaţi, exportaţi sau reexportaţi Programul şi orice date sau informaţii pe care le-aţi obţinut de la EPSON sau să utilizaţi programul fără licenţă în conformitate cu legislaţia, restricţiile şi regulamentele din Japonia, sau în conformitate cu legile din jurisdicţia în care a fost obţinut programul.

8. Legea aplicabilă şi prevederi generale. Prezentul Contract este guvernat şi va fi interpretat în conformitate cu legile din Japonia fără a ţine seamă de conflictele dintre legi. Prezentul contract este întregul contract încheiat între părţi cu privire la Program şi are prioritate în faţa oricărei comenzi de cumpărare, oricărei comunicări, publicitate sau reprezentare referitoare la Program. Acest contract este obligatoriu, şi este în vigoare în beneficiul părţilor şi a succesorilor acestora, cesionarilor şi reprezentanţilor lor legali. Dacă oricare din prevederile din prezentul contract este nulă sau neaplicabilă, aceasta nu va afecta întregul contract, care va rămâne valabil şi aplicabil în conformitate cu clauzele sale. Prezentul contract poate fi modificat numai în scris şi semnat de un reprezentant autorizat al EPSON.

9. Utilizatorii finali ai guvernului SUA. În cazul în care aţi cumpărat acest Program pentru o unitate sau o agenţie a Guvernului Statelor Unite, următoarele clauze se aplică. Guvernul se angajează: (i) dacă Programul este furnizat către Departamentul de Apărare (DoD), Programul este clasificat ca "Program comercial pentru calculatoare" şi Guvernul achiziţionează exclusiv "drepturi limitate" asupra Programului şi documentaţiei sale aşa cum este definit acest termen în Clauza 252.227-7013(c)(1) a DFARS; şi (ii) dacă Programul este furnizat unei unităţi sau unei agenţii a Guvernului Statelor Unite alta decât DoD, drepturile Guvernului asupra Programului şi a documentaţiei vor fi definite în conformitate cu Clauza 52.227-19(c)(2) a FAR sau, în cazul NASA, în conformitate cu Clauza 18-52.227-86(d) din suplimentul NASA la FAR.

10. Conexiune la Internet. Programul poate avea capacitatea de a se conecta la internet pentru a transmite date şi/sau informaţii de la şi spre calculator referitoare la aparatura şi/sau programele EPSON pe care le folosiţi ("Produse EPSON") incluzând, dar fără a se limita la, informaţii despre modelul Produselor EPSON, ţara/regiunea în care locuiţi, condiţia Produselor EPSON, etc. EPSON poate modifica elemente precum datele şi/sau informaţiile fără acordul dumneavoastră prealabil. EPSON nu colectează nici o informaţie personală identificabilă fără a avea permisiune. Totuşi, EPSON poate folosi informaţii personale neidentificabile în scopuri statistice pentru a îmbunătăţii nivelul serviciilor furnizate utilizatorilor. Dacă sunteţi de acord să instalaţi Programul, orice transmisii din şi spre internet se vor face în conformitate cu Politica actuală de confidenţialitate de pe situl EPSON.

11. Actualizarea versiunii programului. Programul poate avea capacitatea de a se conecta, prin internet, la un server al EPSON sau al oricărui terţ însărcinat de EPSON în scopul actualizării versiunii programului (i) automat  sau (ii) cu consimţământul dumneavoastră prealabil. Acest program actualizat se va considera a fi Programul şi va fi guvernat de prezentul Contract.


EPSON EULA RO 10/30/2009
